
DR.31.5.2004 15 

 

  

Tuan Lim Kit Siang:  Ya. 

Timbalan Yang di-Pertua [Datuk Dr. Yusof bin Yacob]:  Susunan telah pun 
diatur dan akan sampai masanya juga nanti.  Di bawah Peraturan Mesyuarat 15, kita 
usulkan mengikut kepentingan yang ada dahulu.  Jadi, kita minta diteruskan. 

11.08 pagi 

Timbalan Menteri Kewangan [Datuk Tengku Putera bin Tengku Awang]:  
Terima kasih Tuan Yang di-Pertua.  Terlebih dahulu saya ingin mengucapkan jutaan 
terima kasih kepada semua Ahli Yang Berhormat yang telah mengambil bahagian 
dalam perbahasan Titah Diraja di Dewan yang mulia ini dan yang telah memberi 
cadangan dan pandangan terhadap beberapa perkara yang dibentangkan dalam titah 
tersebut. 

Beberapa isu di dalam bidan kuasa Kementerian Kewangan telah dibangkitkan 
dan ada juga Ahli-ahli Yang Berhormat memberi pandangan yang baik dan cadangan 
yang membina untuk kepentingan rakyat dan negara.  Bagi pihak Kementerian 
Kewangan, saya akan menjawab soalan-soalan dan menjelaskan perkara-perkara yang 
telah dibangkitkan.  Mana-mana perkara yang tidak sempat dijawab, suka saya 
memaklumkan bahawa Kementerian Kewangan akan memberi perhatian dan 
pertimbangan yang sewajarnya. 

Antara perkara yang dibangkitkan oleh Ahli-ahli Yang Berhormat adalah 
mengenai pelaburan asing (FDI), kemajuan sektor perbankan Islam, Skim Kredit Mikro, 
peruntukan pembangunan, usaha-usaha menggalakkan R&amp;D, kenaikan harga petrol, 
aspek percukaian dan syarikat yang mempunyai kepentingan kerajaan. 

Tuan Yang di-Pertua, mengenai isu pelaburan asing dan tempatan yang 
dibangkitkan oleh Yang Berhormat bagi Ipoh Timor, saya ingin menjelaskan bahawa 
kerajaan sememangnya berusaha secara serius untuk meningkatkan kedua-dua 
pelaburan tersebut selaras dengan dasar kerajaan menjadikan sektor swasta sebagai 
enjin pertumbuhan.  

Langkah-langkah untuk menyediakan persekitaran pelaburan yang conducive 
serta terus dilakukan termasuk semasa memperkenalkan Pakej Strategi Baru yang 
telah diumumkan oleh kerajaan pada bulan Mei 2003 dan ketika pembentangan Bajet 
2004 pada September 2003 yang lalu.  Kebanyakan galakan yang diberikan tidak 
membezakan antara pelabur asing dan pelabur tempatan. 

 Pelaburan tempatan seterusnya, terutamanya perusahaan kecil dan 
perusahaan sederhana juga diberi perhatian dari segi accessibility, dengan izin, 
kemudahan pinjaman pada kadar yang menarik, pelbagai tabung telah diwujudkan 
untuk mereka seperti Tabung Ekonomi Kumpulan Usahawan ataupun TEKUN, Tabung 
Usahawan Baru II, Dana IKS II dan Dana Projek Usahawan Bumiputera.  Selain 
daripada itu, mereka dibantu melalui Skim Kredit Mikro, Skim Pembiayaan Usahawan 
Kecil dan Sederhana serta Skim Pembiayaan Ekonomi Desa. 

 Tuan Yang di-Pertua, berikutan langkah yang diambil, pelaburan swasta 
meningkat cergas sejak separuh kedua tahun 2003.  Jumlah pelaburan yang diluluskan 
oleh Lembaga Kemajuan Perindustrian Malaysia (MIDA) telah meningkat tinggi 
sebanyak 62.8% pada tahun 2003, dengan pelaburan tempatan bertambah sebanyak 
113.7% dan pelaburan asing 35.1%.  Bagi suku tahun pertama 2004, jumlah pelaburan 
keseluruhannya meningkat 3.5% berbanding dengan 3.4% dalam tempoh separuh 
tahun kedua 2003.  Peningkatan pelaburan ini juga dibuktikan oleh peningkatan ketara 
import barangan modal sebanyak 27.5% pada suku pertama 2004, sementara jumlah 
pinjaman yang dikeluarkan oleh sistem perbankan turut meningkat 14.3% dalam 
tempoh yang sama.   

 Mengenai isu meningkatkan keupayaan Bank Islam untuk meneroka pasaran 
luar negara seperti yang dibangkitkan oleh Yang Berhormat, tidak .... 

Tuan Lim Kit Siang:  [Bangun] 

Timbalan Yang di-Pertua [Datuk Dr. Yusof bin Yacob]:  Yang Berhormat, 
Yang Berhormat bagi Ipoh Timor bangun. 

Tuan Lim Kit Siang:  Beralih daripada isu FDI, khasnya mengenai   pelaburan  
tempatan.  Adakah kerajaan pernah atau rela untuk mengkaji, seperti mana yang saya 
cadangkan dalam ucapan saya, mengkaji mengenai pemansuhan Industrial 



Tuan Lim Kit Siang: Ya. Timbalan Yang di-Pertua [Datuk Dr. Yusof bin Yacob]: Susunan telah pun diatur dan akan sampai masanya juga nanti. Di bawah Peraturan Mesyuarat 15, kita usulkan mengikut kepentingan yang ada dahulu. Jadi, kita minta diteruskan. 11.08 pagi. Timbalan Menteri Kewangan [Datuk Tengku Putera bin Tengku Awang]: Terima kasih Tuan Yang di-Pertua. Terlebih dahulu saya ingin mengucapkan jutaan terima kasih kepada semua Ahli Yang Berhormat yang telah mengambil bahagian dalam perbahasan Titah Diraja di Dewan yang mulia ini dan yang telah memberi cadangan dan pandangan terhadap beberapa perkara yang dibentangkan dalam titah tersebut. Beberapa isu di dalam bidan kuasa Kementerian Kewangan telah dibangkitkan dan ada juga Ahli-ahli Yang Berhormat memberi pandangan yang baik dan cadangan yang membina untuk kepentingan rakyat dan negara. Bagi pihak Kementerian Kewangan, saya akan menjawab soalan-soalan dan menjelaskan perkara-perkara yang telah dibangkitkan. Mana-mana perkara yang tidak sempat dijawab, suka saya memaklumkan bahawa Kementerian Kewangan akan memberi perhatian dan pertimbangan yang sewajarnya. Antara perkara yang dibangkitkan oleh Ahli-ahli Yang Berhormat adalah mengenai pelaburan asing (FDI), kemajuan sektor perbankan Islam, Skim Kredit Mikro, peruntukan pembangunan, usaha-usaha menggalakkan R&D, kenaikan harga petrol, aspek percukaian dan syarikat yang mempunyai kepentingan kerajaan. Tuan Yang di-Pertua, mengenai isu pelaburan asing dan tempatan yang dibangkitkan oleh Yang Berhormat bagi Ipoh Timor, saya ingin menjelaskan bahawa kerajaan sememangnya berusaha secara serius untuk meningkatkan kedua-dua pelaburan tersebut selaras dengan dasar kerajaan menjadikan sektor swasta sebagai enjin pertumbuhan. Langkah-langkah untuk menyediakan persekitaran pelaburan yang conducive serta terus dilakukan termasuk semasa memperkenalkan Pakej Strategi Baru yang telah diumumkan oleh kerajaan pada bulan Mei 2003 dan ketika pembentangan Bajet 2004 pada September 2003 yang lalu. Kebanyakan galakan yang diberikan tidak membezakan antara pelabur asing dan pelabur tempatan. Pelaburan tempatan seterusnya, terutamanya perusahaan kecil dan perusahaan sederhana juga diberi perhatian dari segi accessibility, dengan izin, kemudahan pinjaman pada kadar yang menarik, pelbagai tabung telah diwujudkan untuk mereka seperti Tabung Ekonomi Kumpulan Usahawan ataupun TEKUN, Tabung Usahawan Baru II, Dana IKS II dan Dana Projek Usahawan Bumiputera. Selain daripada itu, mereka dibantu melalui Skim Kredit Mikro, Skim Pembiayaan Usahawan Kecil dan Sederhana serta Skim Pembiayaan Ekonomi Desa. Tuan Yang di-Pertua, berikutan langkah yang diambil, pelaburan swasta meningkat cergas sejak separuh kedua tahun 2003. Jumlah pelaburan yang diluluskan oleh Lembaga Kemajuan Perindustrian Malaysia (MIDA) telah meningkat tinggi sebanyak 62.8% pada tahun 2003, dengan pelaburan tempatan bertambah sebanyak 113.7% dan pelaburan asing 35.1%. Bagi suku tahun pertama 2004, jumlah pelaburan keseluruhannya meningkat 3.5% berbanding dengan 3.4% dalam tempoh separuh tahun kedua 2003. Peningkatan pelaburan ini juga dibuktikan oleh peningkatan ketara import barangan modal sebanyak 27.5% pada suku pertama 2004, sementara jumlah pinjaman yang dikeluarkan oleh sistem perbankan turut meningkat 14.3% dalam tempoh yang sama. Mengenai isu meningkatkan keupayaan Bank Islam untuk meneroka pasaran luar negara seperti yang dibangkitkan oleh Yang Berhormat, tidak .... Tuan Lim Kit Siang: [Bangun]. Timbalan Yang di-Pertua [Datuk Dr. Yusof bin Yacob]: Yang Berhormat, Yang Berhormat bagi Ipoh Timor bangun. Tuan Lim Kit Siang: Beralih daripada isu FDI, khasnya mengenai pelaburan tempatan. Adakah kerajaan pernah atau rela untuk mengkaji, seperti mana yang saya cadangkan dalam ucapan saya, mengkaji mengenai pemansuhan Industrial.